Diari Oficial de la Generalitat Valenciana


Sumari del DOGV 5321, del 09-08-2006 (2006/9488)

ORDE de 19 de juliol de 2006, de la Conselleria de Cultura, Educació i Esport, per la qual es convoca concurs oposició per a l'accés al cos de professors d'ensenyament secundari, torn especial, disposició transitòria 15 de la Llei Orgànica d'Educació.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5321

Data del DOGV
:   09-08-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/9488


Data del document
:   19-07-2006

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * mètode pedagògic
    * concurs administratiu
    * psicologia
    * administració regional
    * ensenyament secundari
    * personal docent

ORDE de 19 de juliol de 2006, de la Conselleria de Cultura, Educació i Esport, per la qual es convoca concurs oposició per a l'accés al cos de professors d'ensenyament secundari, torn especial, disposició transitòria 15 de la Llei Orgànica d'Educació. [2006/9488]  
La disposició transitòria 15 de la Llei Orgànica 2/2006, de 3 de maig, d'Educació, establix que les administracions educatives hauran de convocar un torn especial per a l'accés dels funcionaris del cos de mestres amb destinació definitiva en places dels servicis d'orientació o d'assessorament psicopedagògic al cos de professors d'Ensenyament Secundari, en aquelles comunitats autònomes que no ho hagueren fet a l'empara de l'article 45 de la Llei 24/2001, de 27 de desembre, de Mesures Fiscals, Administratives i de l'Orde Social.  
L'esmentada Llei 24/2001 establix que les administracions educatives competents podran convocar un concurs oposició, torn especial, per a l'accés al cos de professors d'Ensenyament Secundari, especialitat de Psicologia i Pedagogia, en què solament podran participar els funcionaris del cos de mestres que, amb titulació de llicenciats en Psicologia o Pedagogia, exercisquen places amb caràcter definitiu en el seu àmbit de gestió, obtingudes per concurs públic de mèrits, en els servicis especialitzats d'orientació educativa, psicopedagògica i professional.  
L'esmentat concurs oposició, torn especial, constarà d'una fase de concurs en què es valoraran, en la forma que establisquen les convocatòries, els mèrits dels candidats, entre els quals figuraran la formació acadèmica i l'experiència docent prèvia. La fase d'oposició consistirà en una memòria sobre les funcions pròpies dels servicis d'orientació o assessorament psicopedagògic. Els aspirants exposaran i defendran davant del tribunal qualificador la memòria indicada, i el tribunal, al terme de l'exposició i defensa, podrà formular a l'aspirant preguntes o sol·licitar aclariments sobre la memòria exposada.  
De conformitat amb el que disposa el Decret 62/2004, de 30 d'abril, del Consell de la Generalitat (DOGV de 4 de maig), pel qual s'aprova l'oferta d'ocupació pública docent, en l'àmbit de gestió de la Generalitat Valenciana per a l'any 2004, es va autoritzar a la Conselleria de Cultura, Educació i Esport per a convocar procediment selectiu d'accés a places situades dins del seu àmbit de gestió en el cos de professors d'Ensenyament Secundari, torn especial, especialitat de Psicologia i Pedagogia, la qual cosa, fent ús de les competències que té atribuïdes pel Decret 115/2003, d'11 de juliol, del Consell de la Generalitat, es fa d'acord amb les bases següents:  
1. Normes generals  
1.1. Es convoca procediment selectiu, torn especial, per a l'accés mitjançant concurs oposició al cos de professors d'Ensenyament Secundari per l'especialitat de Psicologia i Pedagogia, en l'àmbit de gestió de la Conselleria de Cultura, Educació i Esport, dels funcionaris de carrera del cos de mestres amb destinació definitiva en places de servicis especialitzats d'orientació educativa, psicopedagògica i professional.  
1.2. Al present procediment selectiu se li aplicarà: La Llei Orgànica 2/2006, de 3 de maig, d'Educació; la Llei 24/2001, de 27 de desembre, de Mesures Fiscals, Administratives i d'Orde Social; el Decret 131/1994, de 5 de juliol, del Govern Valencià, pel qual es regulen els servicis especialitzats d'orientació educativa, psicopedagògica i professional; el Decret 62/2002, de 25 d'abril, del Govern Valencià, pel qual es regula l'acreditació dels coneixements lingüístics per a l'accés i la provisió de llocs en la funció pública docent no universitària de la Comunitat Valenciana, i també les altres disposicions de general aplicació i el que disposa la present convocatòria.  
2. Requisits dels candidats  
2.1. Per a ser admesos als procediments selectius, els aspirants han de reunir els requisits següents:  
a) Ser funcionari de carrera del cos de mestres.  
b) Estar en possessió de la titulació de llicenciat en Psicologia o Pedagogia des del moment que es va obtindre destinació definitiva segons el que disposa l'apartat següent.  
c) Estar exercint, amb caràcter definitiu, en l'àmbit de gestió d'esta Comunitat Autònoma, places obtingudes mitjançant concurs públic de mèrits, en els servicis especialitzats d'orientació educativa, psicopedagògica i professional. Així mateix, tots els aspirants hauran d'acreditar el coneixement dels dos idiomes oficials de la Comunitat Valenciana, en la forma que s'establix en la base 3.1.d) o per mitjà de la realització de les proves descrites en la base 7.1.2.  
2.2. Tots els requisits enumerats en esta base hauran de posseir-se en el dia de finalització del termini de presentació de sol·licituds i mantindre's fins al moment de la presa de possessió.  
3. Sol·licituds  
3.1. Forma. Els que desitgen prendre part en estos procediments selectius hauran de presentar una instància, conformement al model oficial, que els serà facilitada gratuïtament en les direccions territorials de Cultura, Educació i Esport de la Generalitat Valenciana.   
Esta sol·licitud tindrà assignat un número de referència identificatiu que serà diferent en cada una d'elles per la qual cosa haurà de ser necessàriament un exemplar original (amb dos fulls autocopiadors) o bé un joc de tres còpies impreses a través d'Internet, de manera que no es podran fer fotocòpies, ja que cada sol·licitud ha de tindre un número de referència diferenciat.  
En emplenar la dita sol·licitud, els aspirants tindran en compte, a més de les instruccions que s'hi adjunten, les següents:  
a) Els aspirants faran constar en el requadre 1.1 cos de professors d'Ensenyament Secundari, i en l'1.2 especialitat Psicologia i Pedagogia i codi 218.  
b) En l'apartat 1.5, corresponent al procediment pel qual participen, hauran d'assenyalar la casella 3, referida al torn d'accés a cossos de grup superior.  
c) Els aspirants amb minusvalidesa hauran d'indicar-ho en la sol·licitud, per a la qual cosa utilitzaran el requadre 1.6 d'esta. Així mateix hauran de sol·licitar, expressant-ho en el requadre 1.8, les possibles adaptacions de temps i mitjans per a la realització dels exercicis en què esta adaptació siga necessària, i per a això adjuntaran a la instància un certificat de les adaptacions requerides expedit pels servicis competents de la Conselleria de Benestar Social o equivalents de l'Estat o d'altres comunitats autònomes.  
d) Els aspirants que per complir els requisits establits estiguen exempts de les proves de coneixement dels idiomes oficials de la Comunitat Valenciana hauran de consignar-ho en l'apartat 2.5 de la instància i, així mateix, hauran d'indicar el motiu d'exempció al·legat en els espais reservats amb este fi.  
3.2. Taxes. Els drets d'examen són de 28,18 €, inclosa la formació de l'expedient, i s'ingressaran per mitjà de l'imprés de la instància de participació en alguna de les entitats de crèdit col·laboradores que figuren al seu marge. Les despeses de transferència aniran a càrrec de l'interessat. En la sol·licitud haurà de figurar el segell de l'entitat bancària, acreditatiu del pagament de drets, la falta d'este o l'abonament fora de termini determinarà l'exclusió de l'aspirant. En cap cas la presentació i pagament en l'entitat bancària suposarà eliminació del tràmit de presentació, en termini i forma, de la sol·licitud.  
De conformitat amb el que disposa l'article 129 bis de la Llei 12/1997, de 23 de desembre, de Taxes de la Generalitat Valenciana, en la redacció donada per la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, estan exempts del pagament de les tarifes els membres de famílies nombroses de categoria especial, sempre que adjunten a la sol·licitud còpia de la documentació que ho acredite.  
Així mateix, estan exempts del pagament de la tarifa d'inscripció en proves selectives per a l'accés a cossos docents els aspirants amb discapacitat igual o superior al 33 per cent, sempre que ho acrediten documentalment junt amb la sol·licitud, i han d'ingressar la quantitat de 3,36 € en concepte de formació d'expedient.  
D'altra banda, gaudiran d'una bonificació del 50 per cent de la quota de les tarifes els membres de les famílies nombroses de categoria general, la qual cosa igualment haurà de justificar-se documentalment junt amb la instància de participació, i en este cas hauran d'ingressar 14,09 €.  
En cap cas la presentació i pagament en l'entitat bancària suposarà substitució del tràmit de presentació, en temps i forma, de la sol·licitud davant de l'òrgan expressat en els apartats 3.4 i 3.5 d'esta base.  
3.3. Documentació. A la instància de sol·licitud s'acompanyaran els documents següents:  
a) Fotocòpia del document nacional d'identitat, document semblant del país d'origen o passaport vigents.  
b) Per a acreditar l'exempció de la prova de coneixement dels idiomes oficials de la Comunitat Valenciana, declaració jurada d'acord amb el model inclòs com a annex XI.  
3.4. Lloc de presentació. Les sol·licituds es presentaran preferentment en les direccions territorials de Cultura, Educació i Esport d'Alacant, Castelló o València, o bé en els llocs i forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, en relació amb el que disposa l'article 1 del Decret 130/1998, de 8 de setembre, del Govern Valencià. En el cas que s'optara per presentar la sol·licitud davant d'una oficina de Correus, es farà en sobre obert perquè la instància siga datada i segellada pel funcionari de Correus abans de ser certificada. Si no es fa d'esta manera es considerarà presentada en la data d'entrada en qualsevol dels llocs establits en el paràgraf anterior.  
3.5. Termini de presentació. El termini de presentació de sol·licituds serà de vint dies naturals comptats a partir del dia 1 de desembre de 2006.  
4. Admissió d'aspirants  
4.1. Finalitzat el termini de presentació d'instàncies la Direcció General de Personal Docent dictarà una resolució en que declararà aprovada la llista provisional d'admesos i exclosos, que haurà de publicar-se en el Diari Oficial de la Generalitat Valenciana. En la llista hauran de constar els cognoms, nom, número del document nacional d'identitat o, si és el cas, del document acreditatiu de la nacionalitat si esta no fóra l'espanyola, i si han declarat estar exempts de la realització de la prova de coneixement dels dos idiomes oficials de la Comunitat Valenciana, així com, si és el cas, la causa d'exclusió.  
4.2. Els aspirants exclosos disposaran d'un termini de deu dies, comptats a partir de l'endemà de la publicació de la resolució, per a poder esmenar el defecte que n'haja motivat l'exclusió. Així mateix, aquells aspirants que hagen detectat errors en la consignació de les seus dades personals podran manifestar-ho en el mateix termini. Les reclamacions es dirigiran a la Direcció General de Personal Docent, i es presentaran per qualsevol de les formes previstes en l'apartat 3.4 de la present convocatòria.  
4.3. Les reclamacions presentades seran acceptades o denegades per resolució expressa del director general de Personal Docent, per la qual es declararà aprovada la llista definitiva d'admesos i exclosos, que serà publicada en el Diari Oficial de la Generalitat Valenciana.  
4.4. Contra l'esmentada resolució, que posa fi a la via administrativa, d'acord amb allò que es preceptua en l'article 109 de la Llei 30/1992, de 26 de novembre, en la seua redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant de la Direcció General de Personal Docent en el termini d'un mes comptat des de l'endemà de la seua publicació o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació.  
4.5. El fet de figurar en la relació d'admesos no prejutja que es reconega als interessats la possessió dels requisits exigits en els procediments que es convoquen per mitjà de la present orde. Quan de l'examen de la documentació que, d'acord amb la base 10 d'esta convocatòria, ha de presentar-se en el cas de ser seleccionat, es desprenga que no posseïxen algun dels requisits, els interessats decauran de tots els drets que pogueren derivar-se de la seua participació en estos procediments.  
4.6. De conformitat amb el que establix l'article 9.4 de la Llei 12/1997, de 23 de desembre, de Taxes de la Generalitat Valenciana, no es procedirà a la devolució de les taxes per drets d'examen en els supòsits d'exclusió dels aspirants dels procediments selectius per causes imputables exclusivament als interessats.  
5. Òrgans de selecció  
5.1. La selecció dels participants en el procediment selectiu a què es referix esta convocatòria serà realitzada per un tribunal que serà nomenat a este efecte per la Direcció General de Personal Docent. Tal nomenament es publicarà en el Diari Oficial de la Generalitat Valenciana.  
5.2. Composició del tribunal  
El tribunal estarà integrat per un president i quatre vocals, designats per la Direcció General de Personal Docent i compost per funcionaris de carrera en actiu dels cossos docents o del cos d'inspectors al servici de l'administració educativa o del cos d'inspectors d'educació, en número imparell, i es fixarà la composició del tribunal per a esta convocatòria en cinc membres.  
La totalitat dels membres del tribunal pertanyeran a cossos d'igual o superior grup de classificació que el que correspon al cos a què opten els aspirants.  
En la designació del tribunal es vetlarà pel principi d'especialitat, d'acord amb el qual, la majoria dels seus membres haurà de ser titular de l'especialitat objecte del procés selectiu.  
Actuarà com a secretari el vocal de menor antiguitat en el cos, llevat que el tribunal acorde determinar-lo d'una altra manera.  
5.3. Abstenció. Els membres del tribunal hauran d'abstindre's d'intervindre, quan concórreguen en ells circumstàncies de les previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o si hagueren realitzat tasques de preparació d'aspirants a proves selectives per al mateix cos i especialitat en els cinc anys anteriors a la publicació d'esta convocatòria, i ho notificaran amb la deguda justificació documental.  
El president sol·licitarà dels membres del tribunal declaració expressa de no trobar-se sotmesos en les circumstàncies previstes en el paràgraf anterior, i notificarà a la Direcció General de Personal Docent les abstencions a què hi haja lloc entre els seus membres.  
5.4. El termini per a manifestar l'abstenció serà de deu dies comptats a partir de l'endemà de la publicació en el Diari Oficial de la Generalitat Valenciana del nomenament dels òrgans de selecció.  
5.5. Recusació. Així mateix els aspirants podran recusar els membres del tribunal quan concórreguen en ells les circumstàncies a què es referix l'apartat 5.3 d'esta mateixa base.  
5.6. Prèvia convocatòria del president, que es farà arribar al centre de destinació dels vocals nomenats i en la qual assenyalarà el lloc, dia i hora de la reunió, es realitzarà la sessió constitutiva del tribunal a què hauran d'assistir tots els vocals nomenats, tant titulars com suplents. El tribunal es constituirà amb l'assistència del president i el secretari o, si és el cas, dels que els substituïsquen i la de la meitat, almenys, dels seus membres.  
En la dita sessió l'òrgan de selecció a més de constituir-se com a tal acordarà totes les decisions que li corresponga amb vista al correcte desenvolupament del procediment selectiu.  
La suplència del president del tribunal s'autoritzarà per la Direcció General de Personal Docent, i la dels vocals, en la mateixa sessió constitutiva, pel president que haja d'actuar, i haurà de recaure sobre qualsevol dels vocals suplents nomenats. Una vegada constituït l'òrgan selectiu, per a la seua actuació vàlida es requerirà la presència del president i el secretari o, si és el cas, dels que els substituïsquen, i la de la meitat, almenys, dels seus membres.  
La inassistència injustificada dels membres del tribunal a les distintes sessions i actes del procediment, inclosa la de constitució, donarà lloc a l'exigència de la responsabilitat que corresponga.  
No obstant això, si en el moment del començament de les proves el tribunal no ha pogut constituir-se malgrat haver-se acudit al procediment previst, la Direcció General de Personal Docent adoptarà les mesures procedents per a garantir el dret dels aspirants a la participació en el procediment selectiu.  
5.7. Amb anterioritat a la iniciació dels procediments selectius a què fa referència esta convocatòria, la Direcció General de Personal Docent dictarà una resolució que es publicarà en el Diari Oficial de la Generalitat Valenciana, per la qual es nomena els nous membres dels òrgans de selecció que hagen de substituir als que hagen perdut la seua condició per alguna de les causes previstes en els apartats 5.5 i 5.7 d'esta base.  
5.8. Funcions del tribunal. Correspon als tribunal:  
. La qualificació de la memòria de la fase d'oposició.  
. La valoració dels mèrits de la fase de concurs.  
. El desenvolupament del procediment selectiu, d'acord amb el que disposa esta convocatòria.  
. L'agregació de les puntuacions corresponents a la fase de concurs a la fase d'oposició, l'ordenació dels aspirants i l'elaboració de la llista dels aspirants que hagen superat ambdós fases.  
. La declaració dels aspirants que hagen superat les fases de concurs i oposició, la publicació de la llista corresponent als seleccionats, així com la seua elevació a l'òrgan convocant.  
Al llarg del desenvolupament dels procediments selectius, el tribunal resoldrà tots els dubtes que pogueren sorgir en aplicació d'estes normes, així com tot allò que cal fer en els casos no prevists.  
5.9. El tribunal podrà proposar la incorporació d'assessors especialistes als seus treballs, així com d'ajudants, per a la realització de funcions tècniques de suport, limitant-se a prestar la seua col·laboració en les seues especialitats tècniques. La seua designació correspondrà al director general de Personal Docent.  
5.10. El procediment d'actuació dels òrgans de selecció s'ajustarà en tot moment al que preveu la Llei de Règim Jurídic de les Administracions Públiques i del Procediment Administratiu Comú.  
6. Començament i desenvolupament de les proves  
6.1. Començament. El procés començarà amb l'acte de presentació dels aspirants al qual seran anomenats en la resolució definitiva d'admesos i exclosos, això sense perjuí del que preveu la base 7.1 per a les proves prèvies de coneixement de castellà i de valencià.   
En tal acte els aspirants presentaran al tribunal tota la documentació justificativa per a la valoració dels mèrits a què fa referència l'annex I, entenent-se que solament es prendran en consideració aquells mèrits degudament justificats d'acord amb el que es determina en la present convocatòria. Així mateix, hauran d'aportar en tal acte la memòria que defendran en la fase d'oposició, d'acord amb el que preveu la base 7. 2.  
Els aspirants hauran d'anar amb el document nacional d'identitat, o document semblant del país d'origen, passaport o permís de conducció en què aparega la fotografia del titular.  
Els aspirants seran convocats per a les seues actuacions davant dels tribunals en única crida. A este efecte, els convocats per a un exercici col·lectiu hauran de fer la seua presentació davant del tribunal en l'hora i data fixades en les crides, i seran exclosos del procediment selectiu els que no hi compareguen. En el cas de proves individuals, els aspirants convocats per a cada dia hauran d'estar presents a l'hora fixada pel tribunal com a hora d'inici de les actuacions i en seran exclosos els que no hi compareguen, excepte en els casos de força major degudament justificats i apreciats pel tribunal.  
Una vegada començades les actuacions davant del tribunal no serà obligatòria la publicació de les successives crides dels aspirants en el Diari Oficial de la Generalitat Valenciana. Estos anuncis hauran de fer-se públics pel tribunal en els locals on s'estiguen celebrant les proves amb quaranta-huit hores, almenys, d'antelació al començament d'estes.  
6.2. Desenvolupament. L'orde d'actuació dels aspirants s'iniciarà alfabèticament pel primer d'aquells el primer cognom del qual comence per la lletra T, de conformitat amb el que disposa la Resolució de 4 d'abril de 2006, de la Conselleria de Justícia, Interior i Administracions Públiques (DOGV de 10 d'abril), per la qual es dóna publicitat al resultat del sorteig públic per a fixar l'orde d'actuació dels aspirants a tots els procediments selectius que es realitzen durant l'any 2006, del conjunt de les administracions públiques valencianes. El tribunal que no compte amb aspirants el primer cognom dels quals comence per la dita lletra iniciaran l'orde d'actuació per la lletra o lletres següents en orde alfabètic.  
En qualsevol moment el tribunal podran requerir els opositors perquè acrediten la seua identitat.  
Així mateix, si els tribunals tingueren coneixement que algun dels aspirants no posseïx la totalitat dels requisits exigits per esta convocatòria, amb audiència prèvia de l'interessat, haurien de proposar la seua exclusió al director general de Personal Docent, i comunicar-li així mateix les inexactituds o falsedats formulades per l'aspirant en la sol·licitud d'admissió al procediment selectiu als efectes procedents.  
Contra la resolució d'exclusió de l'aspirant, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant de la Direcció General de Personal Docent, en el termini d'un mes comptat des de l'endemà de la notificació, o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació.  
7. Sistema de selecció  
7.1. Prova de coneixement dels idiomes oficials de la Comunitat Valenciana  
De conformitat amb el que establix el Decret 62/2002, de 25 d'abril, del Govern Valencià, pel qual es regula l'acreditació dels coneixements lingüístics per a l'accés i la provisió de llocs en la funció pública docent no universitària en la Comunitat Valenciana, els aspirants en els procediments d'ingrés i accés hauran d'acreditar els coneixements, tant en expressió oral com escrita, dels dos idiomes oficials de la Comunitat mitjançant una prova de caràcter eliminatori, que serà la primera a realitzar-se i consistirà en:   
7.1.1. Valencià  
a) Prova oral: Suposarà el 30% del total i per a superar-la es necessitarà un mínim d'un 20%, constarà de dos parts:  
. Lectura d'un text de caràcter general d'entre cent i dos-centes paraules proposat pel tribunal.  
. Exposició i diàleg sobre un tema prèviament preparat.  
El temps per a la seua realització serà de quinze minuts.  
b) Prova Escrita: Suposarà el 70% del total i per a superar-la es necessitarà un mínim d'un 35%, constarà de tres parts:  
. Preguntes sobre el contingut i el vocabulari d'un text llegit prèviament.  
. Realització d'exercicis sobre construcció gramatical correcta de frases i expressions.  
. Redacció sobre un tema general senzill a triar entre dos o més, d'aproximadament dos-centes paraules.  
El temps per a la seua realització serà de dos hores.  
7.1.2. Castellà  
El contingut de la prova de coneixements de castellà s'ajustarà al que disposa el Reial Decret 1137/2002, de 31 d'octubre (BOE de 8 de novembre).  
7.1.3. En la prova de coneixements dels idiomes oficials de la Comunitat Valenciana cada aspirant serà qualificat pel tribunal d'apte o no apte. Els aspirants que obtinguen la qualificació de no apte no podran continuar el procediment selectiu.  
Quedaran exempts de la realització de la prova del coneixement dels dos idiomes oficials de la Comunitat Valenciana, els aspirants que acrediten estar en possessió d'algun dels títols, certificats o diplomes que es relacionen en l'annex X de la present convocatòria.  
Així mateix, estaran exempts de realitzar la prova de coneixement dels dos idiomes oficials de la Comunitat Valenciana, els aspirants que van participar en els dos últims procediments selectius i van obtindre la qualificació d'apte, i ho consignaran en l'apartat corresponent de la instància de participació.  
A estos efectes els aspirants a més d'indicar-ho en la sol·licitud, hi hauran d'adjuntar la declaració jurada ajustada al model que acompanya a l'annex IV.  
En la llista provisional d'admesos i exclosos que establix la base 4.1 d'esta convocatòria es farà constar els aspirants que declaren reunir els requisits, a l'efecte de les exempcions de la prova de valencià, de castellà, o d'ambdós.  
Igualment es farà constar la dita circumstància en la llista definitiva d'admesos i exclosos, que es farà pública, d'acord amb el que establix la base 4.3 d'esta convocatòria, una vegada estimades o desestimades les reclamacions presentades.  
Els aspirants exempts i els aptes de la prova prevista en la base 7.1.1 estaran exempts de la realització de la part prevista en la base 7.5.0.3.  
7.1.4. La realització d'esta prova, per a aquells aspirants que no estiguen exempts, es realitzarà el dia, hora i en el lloc que es determine mitjançant una resolució de la Direcció General de Personal Docent.   
Per a la realització de la prova, la Direcció General de Personal Docent, en funció del nombre d'aspirants que hagen de realitzar-la, nomenarà un o diversos tribunals, que estaran constituïts preferentment per professors de Llengua i Literatura Valenciana i Llengua i Literatura Castellana del cos de professors d'Ensenyament Secundari o de Valencià o Espanyol per a Estrangers del cos de professors d'escoles oficials d'Idiomes, que estaran subjectes al que preveuen les bases 5.5 i 5.7 d'esta convocatòria.  
Abans de l'inici de les proves de la fase d'oposició, el tribunal disposarà de la relació d'aspirants exempts o aptes en esta prova i que per tant poden continuar el procediment selectiu.  
7.2. Fase de concurs  
7.2.1. Presentació de mèrits  
Els aspirants entregaran en l'acte de presentació davant del corresponent tribunal la documentació relativa als mèrits, ordenada segons els blocs que conformen el barem de l'annex I d'esta convocatòria, i adjuntaran el model de declaració de mèrits de l'annex II.   
Solament seran tinguts en compte els mèrits perfeccionats amb anterioritat a la finalització del termini de presentació de sol·licituds establit en l'apartat 3.4 d'esta orde, acreditats documentalment com s'indica en els respectius annexos. A este efecte els tribunals podran acarar els documents que aporten els aspirants per a la valoració dels seus mèrits.  
Els aspirants es responsabilitzen expressament de la documentació aportada. En cas de falsedat o manipulació en algun document decauran en el dret a la participació en la present convocatòria, amb independència de la responsabilitat a què hi haguera lloc.  
L'administració es reserva el dret a requerir en qualsevol moment del desenvolupament del procediment l'acreditació de la documentació que es considere necessària.  
7.2.2. Valoració  
La puntuació aconseguida pels aspirants en la fase de concurs es farà pública en el tauler d'anuncis dels llocs d'actuació dels corresponents tribunals.  
Els interessats podran presentar en contra, en el termini de 2 dies a partir de l'endemà de la seua exposició, les al·legacions que estimen oportunes, mitjançant escrit dirigit al president del tribunal, al qual en correspon l'estudi i resolució.  
Una vegada estimades o desestimades les reclamacions presentades, els tribunals faran públics els resultats de la valoració definitiva dels mèrits de tots els aspirants. Esta publicació es durà a terme en els taulers d'anuncis dels llocs d'actuació del tribunal corresponent, i s'entendrà efectuat amb esta el tràmit de notificació de la resolució de les al·legacions.  
Contra esta resolució els interessats podran interposar recurs d'alçada davant del director general de Personal Docent en el termini d'un mes a comptar des de l'endemà de la publicació en els taulers d'anuncis, d'acord amb el que preveuen els articles 107, 114 i 115 de la Llei 30/1992, de 26 de novembre, en la redacció donada per la Llei 4/1999, de 13 de gener.  
La documentació presentada no serà tornada als participants i quedarà en poder de l'administració convocant, sense perjuí del que disposa l'article 35 de l'esmentada Llei 30/1992.  
7.3. Fase d'oposició  
7.3.1. La fase d'oposició consistirà en l'exposició i defensa davant del tribunal qualificador d'una memòria sobre les funcions pròpies dels servicis especialitzats d'orientació educativa, psicopedagògica i professional o d'un departament d'orientació d'un institut d'Educació Secundària, i al terme de l'exposició i defensa esmentades, el tribunal podrà formular a l'aspirant preguntes o sol·licitar aclariments sobre esta.  
En l'acte de presentació, els aspirants hauran d'entregar al tribunal les memòries a què es referix el subapartat següent. Una vegada arreplegades estes, cada tribunal resoldrà els dubtes plantejats pels aspirants i donarà les instruccions que es consideren per al millor desenvolupament del procediment selectiu.  
7.3.2. Memòria, característiques, exposició i valoració  
La memòria tindrà una extensió mínima de 15 folis DIN-A4 i màxima de 25, mecanografiats a doble espai i a una sola cara; tipus de lletra, Times o Times New Roman; grandària 11 o 12, i haurà de realitzar-se individualment, sense que puga presentar-se si s'ha publicat amb anterioritat a l'acte de presentació d'aspirants.  
La seua exposició i defensa davant del tribunal no podrà excedir els trenta minuts. A continuació el tribunal, durant un temps que no serà superior a quinze minuts, formularà les preguntes i sol·licitarà els aclariments que estime oportuns.  
La valoració de la memòria s'ajustarà als criteris següents:  
a) Establiment de la deguda relació de la programació o plan general amb la normativa vigent a la Comunitat València.  
b) Contextualització dels elements de la programació o pla general tenint en compte les característiques de l'alumnat, dels centres i del seu entorn o de la zona si és el cas.  
c) Relació entre la valoració realitzada de les necessitats i les línies d'actuació.  
d) Adequada concreció i/o explicació dels objectius.   
e) Establiment d'una correcta organització dels continguts en les corresponents unitats d'actuació: desglossament, gradació, seqüència, interrelació, temporalització.  
f) Coherència de l'avaluació amb la programació o el pla general presentat.  
Així mateix, es tindrà en compte la correcció ortogràfica, la propietat lèxica i la correcció sintàctica.   
La memòria, la seua exposició i defensa seran valorades globalment de zero a deu punts, i l'aspirant haurà d'aconseguir, per a la seua superació, una puntuació igual o superior a quatre punts.  
La puntuació de cada aspirant serà la mitjana aritmètica de les qualificacions de tots els membres presents en el tribunal, i s'ha de concretar-se fins a la deumil·lèsima per a evitar que es produïsquen empats.  
Quan existisca una diferència de tres o més enters entre les puntuacions atorgades pels membres del tribunal, seran automàticament excloses la qualificació màxima i la mínima, trobant-se la puntuació mitjana de les qualificacions restants.  
Finalitzada la prova, els tribunals exposaran les qualificacions obtingudes pels aspirants en el lloc d'actuació, amb aproximació de fins a deumil·lèsimes, i amb indicació del número del document nacional d'identitat o document anàleg per als estrangers.  
8. Superació del procediment selectiu  
8.1. Superaran este procediment, i per tant es declararà que han superat el procés selectiu, aquells aspirants que hagen obtingut almenys quatre punts en la prova, als quals s'agregarà la qualificació corresponent a la fase de mèrits, i s'ordenarà per les puntuacions totals obtingudes en orde decreixent.  
8.2. En el cas que al procedir a l'ordenació dels aspirants es produïren empats, estos es resoldran atenent successivament els criteris següents:  
1) Major puntuació en la prova.  
2) Major puntuació en la valoració dels apartats del barem per l'orde en què apareixen en esta convocatòria.  
3) Major puntuació en la valoració dels subapartats del barem per l'orde en què apareixen en esta convocatòria.  
8.2.2. El tribunal, finalitzades les actuacions a què es referixen els apartats anteriors, elaborarà la llista d'aspirants seleccionats, que es farà pública en els taulers d'anuncis de les direccions territorials de Cultura, Educació i Esport i en la Conselleria de Cultura, Educació i Esport. Un exemplar d'esta s'elevarà a l'òrgan convocant, amb la resta de la documentació corresponent al desenvolupament del procediment selectiu.  
8.2.3. Contra l'acte del tribunal pel qual s'aprova la llista d'aspirants seleccionats podrà interposar-se recurs d'alçada davant del director general de Personal Docent en el termini d'un mes a comptar des de l'endemà de la data de publicació de la llista en el tauler d'anuncis corresponent, de conformitat amb el que disposen els articles 107, 114 i 115 de la Llei 30/1992 en la seua redacció donada per la Llei 4/1999, de 13 de gener.  
De totes les actuacions estendran acta, que uniran a les llistes a què es referix el subapartat anterior. L'òrgan de selecció, per a la realització de les actuacions a què es referix esta base, comptarà amb els sistemes informàtics habilitats a este efecte en la Direcció General de Personal Docent.  
9. Presentació de documents  
Els aspirants seleccionats hauran de presentar un certificat o full de servicis de la Direcció Territorial de Cultura, Educació i Esport corresponent per a acreditar de manera expressa les dades següents:  
a) Indicació del cos a què pertanyen, número de registre de personal i si es troben en servici actiu.  
b) Nombre d'anys com a funcionari de carrera.  
c) Lloc i data de naixement.  
d) Títol acadèmic que posseïx i data d'expedició.  
Si en el certificat no pot fer-se constar algunes de les dades exigides en el paràgraf anterior per no estar en els expedients personals dels interessats, estos hauran de remetre separadament la documentació que els acredite.  
Els qui dins del termini fixat, excepte els casos de força major, no presente la documentació, o del seu examen es deduïx que no tenen algun dels requisits assenyalats en la base 2, decauran de tots els seus drets a ser nomenats funcionaris de carrera, sense perjuí de la responsabilitat en què hagueren incorregut per falsedat en la sol·licitud inicial.  
10. Nomenament de funcionaris de carrera  
Conclòs el procés selectiu, la Conselleria de Cultura, Educació i Esport remetrà al Ministeri d'Educació i Ciència la llista dels aspirants que hagueren resultat seleccionats per al seu nomenament com a funcionaris de carrera del cos de professors d'Ensenyament Secundari de l'especialitat de Psicologia i Pedagogia, i quedaran destinats en les mateixes places que exerciren i, solament a l'efecte de determinar la seua antiguitat en el cos, se'ls reconeixerà la data del seu accés amb caràcter definitiu en els servicis psicopedagògics escolars.  
11. Recursos  
Contra la present orde els interessats podran interposar, en el termini d'un mes a comptar des de l'endemà de la publicació, recurs potestatiu de reposició davant del conseller de Cultura, Educació i Esport o bé recurs davant de la Sala Contenciosa Administrativa del Tribunal Superior de Justícia, en el termini de dos mesos a comptar des de l'endemà de la publicació en el Diari Oficial de la Generalitat Valenciana, de conformitat amb el que disposa l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 19 de juliol de 2006  
El conseller de Cultura, Educació i Esport  
ALEJANDRO FONT DE MORA TURÓ  
ANNEX I  
BAREM DE MÈRITS  
1. Experiència docent i funcions específiques desenvolupades (màxim 7 punts)  
1.1. Per cada any de servicis efectius prestats com a funcionari de carrera del cos des del qual s'aspira a l'accés que sobrepassen els huit exigits com a requisit (màxim 6 punts), 0,500 punts.  
Documentació acreditativa: full de servicis.  
1.2. Exercici de funcions específiques (màxim 1 punt).  
Per cada any amb destinació definitiva com a director en els servicis psicopedagògics escolars, 0,250 punts.  
Documentació acreditativa: Fotocòpies compulsades del document justificatiu del nomenament, en el qual conste la data de la presa de possessió i cessament o, si és el cas, continuïtat en el càrrec.  
2. Mèrits acadèmics (màxim 3 punts)  
2.1. Per posseir el títol de doctor: 1,000 punts.  
Documentació acreditativa: certificat acadèmic o fotocòpia compulsada/confrontada del títol de doctor o certificat de pagament de drets d'expedició (Orde de 8 de juliol de 1988, del Ministeri d'Educació i Ciència).  
2.2.2. Per haver obtingut premi extraordinari en el doctorat: 0,500 punts.  
Documentació acreditativa: document justificatiu.  
2.3. Altres titulacions universitàries  
Per este apartat es valoraran les titulacions universitàries de caràcter oficial, en el cas que no hagueren sigut al·legades com a requisit per a l'ingrés la funció pública docent, i no es valoraran, en cap cas, el títol o estudis d'esta naturalesa que haja sigut necessari superar primer cicle, segon cicle o, si s'escau, ensenyaments complementaris) per a l'obtenció del primer títol de llicenciat, enginyer o arquitecte que presente l'aspirant.  
2.3.1. Titulacions de primer cicle.  
Per cada diplomatura, enginyeria tècnica, arquitectura tècnica o títols declarats legalment equivalents i pels estudis corresponents al primer cicle d'una llicenciatura, arquitectura o enginyeria: 1,000 punts.  
Documentació acreditativa:  
certificat acadèmic o fotocòpia compulsada/confrontada del títol al·legat per a l'ingrés en el cos, i també de tots els que presenten com a mèrits o, si s'escau, certificat del pagament dels drets d'expedició conformement a l'Orde de 8 de juliol de 1988, del Ministeri d'Educació i Ciència (BOE de 13 de juliol). En el cas d'estudis corresponents al primer cicle d'una llicenciatura, certificat acadèmic en què se n'acredite la superació.  
2.3.2. Titulacions de segon cicle. Pels estudis corresponents al segon cicle de llicenciatures, enginyeries, arquitectures o títols declarats legalment equivalents: 1,000 punts.  
Documentació acreditativa:  
Dertificat acadèmic o fotocòpia compulsada/confrontada del títol al·legat per a l'ingrés en el cos, i també de tots els que presenten com a mèrits o, si s'escau, certificat del pagament dels drets d'expedició conformement a l'Orde de 8 de juliol de 1988, del Ministeri d'Educació i Ciència (BOE de 13 de juliol). En el cas d'estudis corresponents al segon cicle, certificat acadèmic en què se n'acredite la superació. La presentació de la fotocòpia del títol de llicenciat, enginyer o arquitecte donarà lloc, exclusivament, al reconeixement de la puntuació corresponent a la titulació del segon cicle.  
A l'efecte d'este apartat, els aspirants que hi al·leguen un títol que haja sigut obtingut a l'estranger hauran d'aportar la corresponent homologació o certificat acadèmic on s'acredite la superació dels estudis corresponents al primer cicle o al segon, tenint en compte que la presentació de la fotocòpia del títol de llicenciat, enginyer o arquitecte donarà lloc, exclusivament, al reconeixement de la puntuació corresponent a la titulació del segon cicle.  
ANNEX III  
Per a l'exempció de la prova de Valencià:  
. Llicenciat en Filologia Valenciana.  
. Diploma de Mestre de Valencià.  
. Certificat de Capacitació de Valencià.  
. Certificat d'Aptitud per a l'Ensenyament en Valencià.  
. Certificat de Grau Superior de la Junta Qualificadora de Coneixements de Valencià.  
. Certificat de Grau Mitjà de la Junta Qualificadora de Coneixements de Valencià.  
. Certificat universitari que acredite haver superat el Nivell II del Pla de Formació Lingüisticotècnica en Valencià del Professorat no Universitari.  
. Certificat universitari que acredite haver superat el Curs Superior dels Cursos de Lingüística Valenciana i la seua Didàctica.  
. Certificat universitari que acredite haver superat el Curs Mitjà dels Cursos de Lingüística Valenciana i la seua Didàctica.  
. Certificat acadèmic d'haver superat el Certificat d'Aptitud de Valencià, expedit per les escoles oficials d'Idiomes.  
. Certificat acadèmic d'haver superat el Cicle Elemental de Valencià, expedit per les escoles oficials d'Idiomes.  
. Acreditació d'haver cursat i aprovat Valencià en almenys tres cursos d'entre BUP i COU.  
. Acreditació d'haver cursat i aprovat Valencià en tots els cursos de la Formació Professional.  
. Acreditació d'haver cursat i aprovat Valencià en tots els cursos del Batxillerat.  
. Haver obtingut la qualificació d'apte en la prova corresponent a les oposicions convocades els anys 2002 i 2003.  
Per a l'exempció de la prova de castellà:  
. Titulació universitària expedida per una universitat espanyola.  
. Títol de Batxillerat (BUP) o Batxillerat (LOGSE) expedit per l'Estat espanyol.  
. Títol de Tècnic Especialista (FP2) o Tècnic Superior expedit per l'Estat espanyol.  
. Diploma d'Espanyol com a Llengua Estrangera (nivell superior) o Certificat d'Aptitud en Espanyol per als Estrangers expedit per les escoles oficials d'Idiomes